দর্শক হৃদয় জয় করার জন্য একটা নাটকে যা যা থাকা প্রয়োজন তার সব এই নাটকে আছে। কি কাহিনী,কাহিনীর বিন্যাস , চরিত্র নির্বাচন, ঘটনার যুক্তিসঙ্গত ধারাবাহিকতা, প্রতিটি চরিত্রের অভিনয়,আবহ সঙ্গীত,লোকেশন, এবং সর্বপরি পরিচালনা। অসাধারণ অভিনয় করেছে অপূর্ব, এছাড়া মিথিলা, অপর্ণা এবং আনন্দ'র অভিনয় খুব ভাল হয়েছে।আমাদের বিমানবন্দরে সামান্য একটা দৃশ্য গ্রহনে যখন পরিচালকেরা নানান টালবাহনা করেন অনুমতি পাওয়া যাবেনা বলে সেখানে পরিচালক শুধু বিমান বন্দরে এতগুলো দৃশ্যায়ন এবং সেইসাথে এভিয়েশন ট্রেনিং সেন্টারে এতটা দৃশ্য স্যুটিং অনেকের পক্ষেই সম্ভব নয় যেটা পরিচালক সম্ভব করেছেন। এই দৃশ্যগুলো নাটকে শুধু নতুন মাত্রাই যুক্ত করেনি ঘটনা গুলোর বিশ্বাস যোগ্যতা এনেছে শতভাগ। সবশেষে অনেক অনেক ধন্যবাদ জানাই পরিচালক মিজানুর রহমান আরিয়ানকে কারন তিনিই আমাকে রাত পৌনে তিনটা পর্যন্ত জাগিয়ে রাখতে পেরেছেন তার এই অনবদ্য সৃষ্টিকর্ম দিয়ে।